Ning kui  Internet on üks asi, siis tundub, et inimeste privaatsfääride tunnetus on üldse kuidagi kahanemas. Bussis kuulsin pealt kõnet, mille vältel üks soliidses eas daam lõpetas ära oma armusuhte ning kurtis teisel pool toru olijale, et peab nüüd oma mehe juurde tagasi roomama. Samuti tundub mulle võõras, et kaks äsja tutvunud inimest omavahel seksikogemusi vahetavad. Võib-olla on tõesti asi ainult minus - ju olen siis ikkagi tüüpiline eestlane: kinnine, kuri ja konservatiivne. Aga ausalt - nii vabameelseks kui  paljud praegu, ei tahaka ma tõesti muutuda.